Prošlo polugodište završilo je teškom dramom.
Nisam to tako planirala.
Dae i ja smo prekinuli, zaljubila sam se u Yuri
i izbacili su me iz KISS-a.
Mislila sam da se neću vratiti s praznika,
ali evo me opet u Seulu, mjesec dana poslije.
JESI STIGLA?
PUTUJEM U KAMPUS
MOŽEŠ TI TO!
Nisam ni sanjala kako će Yuri zamoliti mamu da se vratim,
ali dobila sam drugu priliku i neću zabrljati.
Ovo je novo polugodište i ja ću dati sve od sebe.
DOBRO DOŠLI
-Kitty! -Alexe!
Bok!
Profesore Lee!
Ili ravnatelju Lee? Čestitam vam na tome!
Ravnateljica Lim dala je ostavku zbog skandala.
-Hvala! -I vaših skandala.
Nadam se da ćete ovo polugodište biti savjesniji i promišljeniji.
Da, apsolutno, 100 %.
Učit ću, klonit ću se nevolja, bit ću uzor u svemu.
Majku mu! Evo moje kraljica kaosa!
-Tako mi je drago što te vidim! -I meni!
I što s tobom mogu podijeliti
kako ću ozbiljno shvatiti nastavu.
Da. Točno! Doslovno sam to stalno govorio.
-Bok! -Hej!
Ne, apsolutno je prekasno da vam vratimo polog.
O toliko toga moramo…
Tata je malo pod stresom.
Bio sam s njim preko praznika.
Kao u nekoj urnebesnoj komediji o dva frenda.
-Doma… -Alexe!
Da, evo me. Moram ići. Sretan sam što si se vratila!
Hvala! I ja sam sretna.
-Dođi, moraš se pripremiti! -Da!
DOBRO DOŠLI U PRVO POLUGODIŠTE
Htjela sam pitati Leeja o Simonu iz mamina pisma.
-Imaš cijelo polugodište. -Neću više gubiti vrijeme!
Kod kuće su me svi ispitivali.
Lara Jean i Margot. I Peter jer praktički živi kod nas preko praznika.
Što sam saznala o mami? Kako napredujem s korejskim?
Shvatila sam da o mami nisam saznala ništa.
Ne zapravo.
Mogli su me izbaciti. Hangul mi je koma.
Ovo polugodište sam nova Kitty. Sama sam u sobi. Neću biti ni s kim.
Ali odričeš se ljubavi, a tek si otkrila da si biseksualka.
Ne, nisam rekla da ću biti časna sestra.
Pokušat ću izlaziti s curama.
Možda s curama koje mi nisu prijateljice.
Potencijal za dramu je manji.
Ali zbilja si već preboljela Yuri? Mislim, ipak te vratila u KISS.
Lara Jean me nagovorila da joj napišem pismo.
Kao ona svojim bivšima. Ponijela sam ga
kako bih ga mogla pročitati ako se opet vratim starim navikama.
I ti bi mogao pisati Florianu.
Lako sam ga prebolio. Laže i vara, a Dae je zbog njega mogao izgubiti stipendiju.
Dobro da si ga prijavio.
Ali nisam htio pokrenuti istragu
zbog koje su izbacili još hrpu učenika.
Oboje smo kraljice kaosa.
Gle! Evo dečki.
Dae! Min Ho!
Kitty, mislim da sam se zaljubio u tebe.
Malo.
Ili jako.
Kako, molim?
Zaljubljen si u mene? Otkad to?
Ne znam. Jednostavno se dogodilo.
Kako? Misliš da sam iritantna.
I jesi.
To ti je jedna od najslađih osobina.
Zapravo ne…
Je li ovo šala? Netko se sprda?
Ne, nije šala!
Znam, ludo je, ali to osjećam već neko vrijeme.
Nisam htio ništa reći zbog Daea, ali…
Kad si rekla da ste prekinuli…
Ono, prije 30 minuta.
Znam.
Ovo je prekomplicirano.
Kitty, žao mi je.
Zaboravi na sve ovo.
Ne, ja…
-Kamo ideš? -Vraćam se u prvi razred.
Da, zaboravila sam spomenuti dramu s Min Hoom.
Što je?
Čudno, zar ne? Što je to bilo?
Vjerojatno nas nisu vidjeli.
Ne, vidjeli su nas.
Idem vidjeti sobu. Vidimo se u školi.
-Hvala! -Možeš?
-Aha. Bok! -Bok!
Hej, što je bilo?
Htio sam ih pozdraviti.
Još me muči što smo se Kitty i ja onako rastali u zračnoj luci.
-Nisam znao hoću li je opet vidjeti. -Možemo li o tome poslije?
Vratimo se u dom. Moram se opet naviknuti na hladnoću.
Tek sam došao iz L. A.-a.
Ali ovo je za Q-a.
Neka ga prigrije poslije.
Uvijek govoriš da prigrijavanje uništi integritet lattea.
Baš slatko.
Nisam lagala Q-u.
Nova Kitty kreće u novo polugodište,
bez drame i ljubavnog kaosa.
Kitty, jako si mi nedostajala!
I ti si meni nedostajala!
Preko praznika sam mislila na tebe. Bila sam uzbuđena što se vraćaš!
I ja! A vratila sam se samo zbog tebe.
A sad ćemo živjeti zajedno!
Molim? Tražila sam jednokrevetnu sobu. Sigurno su pogriješili.
Nisu. To je sudbina.
Kakva sudbina?
Bok, Kitty! Ja sam Juliana.
Drago mi je. Ipak si ti pomirila mene i Yuri.
Možeš li ti to zamisliti? Nas tri smo cimerice?
Ostvario mi se san.
Prije najgora noćna mora.
Nisam preboljela Yuri. Ni slučajno.
Opa! To…
Nisam… Opa!
Ostala je bez riječi.
Nisam znala da ćeš biti u kampusu.
Odluka u zadnji čas.
Morala sam se odseliti od roditelja.
Sve je puno loših vibri.
Rastaju se.
Molim? Jako mi je žao!
Pusti. Iskreno, davno su se trebali rastati.
Mama mi je sad u Tajlandu. Nedostupna je i pomlađuje se u nekom wellnessu.
Idemo o tome kako ćemo se zabavljati zajedno!
Jedva čekam da se upoznate.
Nema šanse da preživim cijelo polugodište.
-Doslovno ću umrijeti. -Bok!
Pozdrav! Ja sam Stella. Stella Cho.
Samo trenutak.
Ovo je 12 puta veće od moje bivše škole.
Ti si sigurno naša četvrta cimerica.
Ja sam Juliana, a ovo je moja djevojka Yuri.
Dopustili su da živite zajedno?
Ne znaju. Da znaju, ne bi nam dopustili.
A kruži i glasina da će svaku noć provjeravati sobe
pa moramo biti posebno oprezne.
Ja šutim kao zalivena!
Ja sam Kitty. Možeš spavati sa mnom.
Kul!
Može li mi neka od vas pokazati gdje je referada?
-Još se nisam upisala… -Mogu ja!
Ako se odmah ne upišeš, dobit ćeš najgore profesore!
Prije nego što odete…
Večeras planiramo grupni roštilj. Ja častim.
Jeste li za? U 19 h?
Šališ se? Divota!
Kvrapcu! Da bar mogu! Ali obećala sam sestrama
da ću im javiti kako je prošao prvi dan. Znači…
Neće li u Portlandu biti dva sata?
Da, tako je. Točno.
Imaš pravo.
Onda sam za!
Idemo odmah.
-Hvala što ćeš mi… -One su za.
Min Ho, paket za tebe!
Vjerojatno od mame. Baš misli na mene.
Nema veze. Od tate je.
Mama ne bi zaboravila da mi je koža osjetljiva na kemikalije.
Hidratantne kreme su pune parabena.
Aha. Tata ti je napisao poruku.
Javi se samo kad nešto treba.
Vjerojatno je naljutio najnoviju suprugu pa mu trebam da glumimo sretnu obitelj.
Navali.
Kitty je ostavila kućne čarape.
Nemoj mi reći da ćeš ih pomirisati.
Šuti. Samo…
Drago mi je što je došla i želim da budemo prijatelji…
Nisam je prebolio.
Jesi li ti to vidio?
Kad sam je spomenuo, zbrisao je u sobu.
I čudan je otkako smo je vidjeli.
Ja sam kriv za sve.
Sjećaš se? Ono, prije praznika,
prijetio sam da ću ga ubiti jer sam mislio da je zaljubljen u Kitty.
Da, točno. Prijetio si mu.
Ali ne ozbiljno.
Naravno da nisam! Očito nisam.
Ispričao sam se i stalno ponavlja da je sve u redu, ali…
Očito…
On se osjeća neugodno, a ja se osjećam kao totalni idiot.
O, moj mili Bože! Ovo mjesto me plaši.
Seul nije Pepper Pike u Ohiju.
Ali Yuri i Juliana su baš drage. Jeste li jako bliske?
Ne bih baš to rekla.
Prije… Zapravo, ne znam što bih rekla.
Ali dosta o meni. Odakle ti u KISS-u?
Učenička razmjena preko moje crkve.
Tako je dobro biti u sobi s Korejkom iz Amerike!
Hvala ti na pomoći.
Ništa. Evo nas!
Naći ćemo se ovdje. Samo i ja moram nešto obaviti pa…
Netko je pogriješio.
Tražila sam jednokrevetnu sobu.
To nije pogreška.
Cijena smještaja i pansiona porasla je zbog nepredviđeno malog broja školarina.
Mnogi su roditelji ispisali djecu, pogotovo zbog varanja.
Školarina vam ne pokriva jednokrevetnu sobu.
Mogu li ikako dobiti drugi apartman, s drugim cimericama?
Zar vam Yuri Han nije prijateljica?
Da, i u tome je problem.
Ako se želim usredotočiti na učenje, omest će me prijateljica u sobi.
Kad to tako kažete… Vidjet ću što mogu učiniti.
Hvala! Mogu li vas zagrliti?
Ni slučajno.
Naravno.
Kad sam već ovdje, mogu li vas zamoliti još nešto?
Ako je samo nešto…
Moja mama Eve
navodno je imala dečka Simona dok je bila ovdje.
Sjećate li ga se možda?
Vaša mama i ja nismo bili posebno bliski.
I…
Ne sjećam se Simona.
Možda je za njim došla u Seul.
Njezini roditelji ga nisu voljeli.
Molim?
Da, njezini roditelji nisu odobravali što ide u Koreju.
Posebno majka.
Moja mama je uvijek bila bliska sa svojim roditeljima. To nije točno.
Možda da nazovem baku.
Tata! Školski skup je za deset minuta.
Tražio sam da mi javiš 15 minuta unaprijed.
Rekao si deset. Mislio sam da je to…
Ne, rekao sam 15!
Ovo je naša dvorana.
Yuri i Juliana nam čuvaju mjesta.
Ili možemo sjesti ovdje, pokraj moje druge dobre prijateljice.
Ovo je moja prijateljica…
Praveena. Drago mi je!
Praveena! Jako duhovito! Poznajemo se!
Kao da ja kažem: „Ja sam Kitty!”
Ovo je Stella.
Bok! Ja sam nova.
Bok!
Očito izbjegavate one dvije cure.
Što je bilo? Velika svađa?
Tko je kriv?
Ako sam dio plana, trebala bih znati što me čeka.
I radoznala sam.
-Imao sam pravo. -Ne bih rekao otpočetka.
Ali mislim da si bio…
Znači, to je ipak joah.
Zaboga miloga!
Nije li to tvoj…
Moj tata?
Aha.
Vidimo se unutra?
Dobro.
Da…
Tata?
Moj Min Ho!
Predugo te nisam vidio. Čvrsto zagrli tatu!
Što radiš ovdje? Ne bi li trebao biti na turneji?
Završili smo. Tvoje polusestre Su-Jin i Bianca otkrile su
da obje hodaju s Dark Starom.
Odlučio sam potražiti novi poslovni pothvat.
Možda si čuo da financiram novi umjetnički program.
Na zgradi će pisati moje ime.
Čekaj malo!
Ti si novi donator?
Točno.
Baš imam sreće! Opet ću se zbližiti s najdražim sinom.
Najdraži sin ti je Joon Ho.
O njemu si napisao pjesmu „Najdraži sin”.
To je umjetnička sloboda.
Dobro, uđi. Nastup počinje. U redu?
Učenici, sjednite da možemo početi, molim vas!
POVRATAK TRADICIJI
Hvala!
Učenici, profesori i poštovani upravni odbore,
dobro došli u prvo polugodište u Neovisnoj korejskoj školi u Seulu!
-Nije tajna… -Bok!
-Da znaš, Dae šizi.
Misli da se Min Ho ponaša čudno
i krivi sebe jer ga je optužio da se zatreskao u tebe.
Između mene i Min Hoa nema ničega. Dae to zna.
Ali složeno je. Dae još nešto osjeća prema tebi.
Tek ste prekinuli. Znaš?
Neće te tako brzo preboljeti.
Oprosti. Nisam ti htio minirati polugodište bez drame.
Ima tu i nešto mnogo gore.
Pogodi tko su mi cimerice? Yuri i Juliana.
Da.
Prelazimo na četvrtu točku.
Noćne kontrole za sve učenike u učeničkom domu.
Jeste li spremni, učenici KISS-a?
To je Min Hoov tata.
On je jedan od najvećih menadžera u šoubiznisu u Aziji.
Kažu da je korejski Kris Jenner.
Daj nemoj. Zbilja?
Zbilja.
Rekla si da ne želiš izlaziti s prijateljima.
G. Moon, nismo se tako dogovorili.
Dame i gospodo, vrijeme je da poletimo prema Mjesecu i…
Sletimo među zvijezde!
-Prvi ćete znati. -Opa!
Moon Management pokreće program za scensku umjetnost
zbog kojeg će vašoj školi zavidjeti cijeli svijet.
Možda će netko među vama biti moja nova superzvijezda!
Dobro, smirite se!
Smirite se!
Dan je bio sjajan!
Školski skup je bio sjajan!
A sad nas još Yuri časti večerom? Ovdje je sve sjajno!
ODOBRILI SU PROMJENU SOBE. JAVITE AKO STE JOŠ ZA.
Kitty?
A, da! Znam.
Kitty!
Dae!
Tako mi je drago što te vidim!
Oprosti, nismo stigli razgovarati.
Možeš li mi učiniti uslugu?
Naravno, samo reci.
Razgovaraj s Min Hoom. Ljuti se jer mu je došao tata.
Ali mislim da sam ga i ja uzrujao.
Idiotski sam ga optužio da te želi osvojiti
i ne želim uništiti vaše prijateljstvo.
Javit ću mu se.
Hvala!
Min Ho!
Tražila sam te kad smo sletjeli i…
Otišao sam.
-Nisam mislio da želiš… -Znam.
Ali idemo raščistiti stvar da nam ne bude neugodno.
-A očito je neugodno. -Da.
A Dae misli da je on kriv za sve. A budući da…
Budući da te još nije prebolio…
Žao mi je ako si se osjećao loše kad sam te odbila.
-Želim poštovati tvoje osjećaje… -Stani.
Kitty, smiri se. Imala si pravo.
To nije bila ljubav. Naravno da nije.
Samo sam se zatreskao.
Prebolio sam to. Nije ni bilo preteško.
Mačji kašalj.
Dobro.
Što? To nisu dobre vijesti?
Naravno! Život mi je mnogo lakši, da.
Totalno. Pao mi je kamen sa srca.
-Ali nasmiješila si se. -Što?
Kad sam u zrakoplovu rekao ono što sam rekao,
nasmiješila si se.
Zašto ako nisi baš ništa osjećala?
Pogrešno si to zapamtio.
To nije bio smiješak.
To je bila grimasa
jer sam se osjećala čudno.
Nikada nisam tako razmišljala o tebi.
-Ali kad si pomislila, nasmiješila si se. -Napravila sam grimasu.
Znači, jednom dijelu tebe,
makar samo jednom malenom djeliću,
svidjelo se da me tako zamišlja.
Misli što god želiš, mene nije briga.
Nećemo povrijediti Daea i samo je to važno.
Ljudi, stol je spreman.
Je li sve u redu?
Da, samo sam rekao Coveyici koliko sam sretan
što više neću slušati njezino hrkanje.
A meni je super što se više neću daviti u njegovoj kolonjskoj.
Dobro.
Čini se da je sve opet normalno. Moja kraljica kaosa je abdicirala?
Nadam se.
Hej!
Što je tebi?
Ništa.
Kitty, jedva si me zvala preko praznika
i pobjegla si iz doma čim si došla.
Dobro. Nešto sam ti htjela reći,
a nisam znala kako.
Recimo da sam prije praznika otkrila
da sam biseksualka.
Što?
Kitty, to je sjajno! Tako sam sretna!
Čekaj malo. Zbog mene?
Ovaj…
Hoću reći, jesam li te nadahnula?
O, da! Svakako si me nadahnula.
Znaj da se na mene uvijek možeš osloniti.
I ja se moram osloniti na tebe, Kitty.
Ne želim se gurati. Sad je tu tvoja cura.
Još trebam prijateljicu.
Tata je bio grozan prema meni kad sam se autala na praznicima.
Yuri, žao mi je!
-Moramo si pomagati, može? -Može.
Bok!
Hvala što ste došli! Nadam se da su praznici bili sjajni.
Iskreno, meni je bilo tako-tako.
Ali na životu me držalo to što sam znala,
u kakvoj god komi bila moja obitelj,
a zna biti u gadnoj komi…
To mi nije jedina obitelj.
Ovdje sam prošlo polugodište stvorila svoju malu obitelj.
Dakle, pozvala sam vas na večeru kako bih vam rekla:
„Hvala svima vama ovdje.”
Živjeli!
PREDOMISLILA SAM SE. OSTAJEM U SOBI.
Mogu ja to. Mogu biti Yurina prijateljica i podupirati je, što god osjećala.
Prvi dan je bio prepun događaja.
Kako je? Ispričaj mi sve.
Ovdje se uvijek osjećam povezanije s mamom.
Znam, to je divno.
Ali…
Danas sam saznala nešto o mami.
Zapravo, nešto sam čula.
Halmoni, zar nisi htjela da mama ide u Koreju?
Što si to rekla?
Je li mama došla za dečkom, a ti si se protivila tomu?
Je li se on zvao Simon?
Moram ići. Sad mi nije zgodno.
-Čut ćemo se poslije. -Ali…
Dobro, ovo je valjda prvi put
da je baka prekinula razgovor. Prvi put u životu.
Ovdje se nešto događa i ja ću otkriti što.
Kao što sam rekla, ovo polugodište znam što je najvažnije.
Preboljet ću Yuri
i napokon otkriti tko je zapravo bila moja mama.
Kitty?
Bok, Stella! Što ima?
Vidjela sam kako razgovaraš s Min Hoom ispred restorana.
Prijatelji ste?
Jesmo.
Pa, meni je on tako zgodan.
Razgovarali smo za večerom i mislim da ću ga pozvati na spoj.
Opa! Zbilja?
To je super!
Pošalji mu poruku. Ispast ćeš frajerica pred njim.
Evo njegova broja.
Hvala, Kitty!
Samo ti želim reći kako osjećam da ćemo biti dobre prijateljice.
I ja.
MAMA I TATA ESTHER, ZABRINUTI SMO.
VRATI SE KUĆI. NE TREBA TI OVO.
Esther, jesi li to ti?
Posljednji put, zovem se Stella.
Esther više ne postoji.
I treba mi ovo.
Došla sam po ono što zaslužujem. A sad me pustite na miru.
PREMA LIKU IZ KNJIGE JENNY HAN
Prijevod titlova: Jelena Šestak